पाएं अपने शहर की ताज़ा ख़बरें और फ्री ई-पेपरडाउनलोड करें
एक दिन पहले तेज गर्मी के बाद शुक्रवार को तेज गर्मी से मामूली राहत मिली। हालांकि तापमान में बहुत कम अंतर रहा, लेकिन दिन में बादलों के कारण गर्मी का असर कम हुआ। ऐसे में शुक्रवार को अधिकतम तापमान 42.5 डिग्री सेल्सियस दर्ज किया गया।
इधर गुरुवार-शुक्रवार की दरमियानी रात करीब 1 बजे शहर में हल्की बूंदाबांदी हुई। इसके बाद उमस और अधिक बढ़ गई। ऐसे में न्यूनतम तापमान 23 डिग्री सेल्सियस दर्ज किया गया। मौसम विभाग का मानना है कि अब लगातार पांच दिनों तक घने बादल छाए रहेंगे। तेज हवा के साथ हल्की बूंदाबांदी भी हो सकती है। ऐसे में तापमान में गिरावट का दौर रहेगा।
एक दिन पहले अंचल में पश्चिमी विक्षोभ सक्रिय हुआ है। ऐसे में गुरुवार देर रात से ही मौसम में बदलाव हुआ। रात करीब 1 बजे हल्की बारिश हुई। शुक्रवार को सुबह से तेज धूप रही, लेकिन दोपहर में घने बादल छाए। आरएके कॉलेज स्थित ग्रामीण कृषि मौसम सेवा केंद्र के विशेषज्ञ डॉ. सत्येंद्र सिंह तोमर ने बताया अगले पांच दिनों तक घने बादल छाए रहेंगे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn